— 64 — 



Terræn ved et Gærde nær Gaarden en ejendommelig Primula, som 

 utvivlsomt var en Bastard mellem den dyrkede røde Have-Primula og 

 Primula officinalis; der fandtes en ret stor Tue af Bastarden staaende 

 mellem de formodede Forældre. 



Foraarsfloraen var under vort Ophold i sin fagreste Pragt, og Grøfte- 

 kanterne ved Vejene var brogede af en Blomsterrigdom, som man ikke er 

 vant til at se; særlig ejendommeligt var det dér at træffe en Mængde Urter, 

 der egentlig hører til i Skoven; blandt de mere iøjnefaldende af disse kan 

 nævnes Orchis masculus, Viola Riviniana (og V. canina), Ranunculus 

 ficaria, Anemone nemorosa, Primula officinalis o. s. v. 



I Almindingen var Bøgen udsprungen; men da den kun i ret 

 ringe Grad er toneangivende, var Skoven endnu ikke grøn, idet Avnbøg 

 (Carpinus) — „Bornholms Bøg" — , Eg (Quercus robur og Q. sessili flora) 

 og Ask (Fraxinus) ikke havde udfoldet deres Blade; derimod stod Fugle- 

 kirsebærtræerne (Prunus avium) hvidklædte af Blomster. Der var saa- 

 ledes Lys i Skovbunden, og denne var dækket af en frodig og afvekslende 

 Foraarsflora. Det var de samme Arter som nævnt ovenfor fra Grøfte- 

 kanterne, og desuden mange andre: Anemone ranunculoides, Hepatica, 

 Gagea spathacea, Dentaria bulbifera, Lamium galeobdolon (var. vulgare), 

 Melica nutans, Oxalis acetosella (baade hvid- og rødblomstrede Former), 

 Viola silvatica o. s. v. Af sjældnere Arter saas endvidere Carex digitata, 

 Equisetum hiemale og paa mere aabne Steder Potentilla (Fragå) sterilis, 

 der synes at være almindelig paa hele Bornholm. Vi havde gjort Holdt ved 

 Jomfrubjerget, og vor Botanisering begyndte dér og fortsattes ned i 

 Ekko dalen; her er en ret høj, lodret Klippevæg, som paa solbeskinnede 

 Steder var likenklædt, paa mere beskyggede Steder, særlig hvor Vand 

 risler ned over den, rigt mosklædt, og hist og her med frodige Partier 

 af Bregner (Dryopteris fllix mas, dilatata o. s. v., enkelte Asplenum tri- 

 chomanes i Spalterne) ; nedenfor Klippevæggen løber en lille Bæk omgivet 

 af Engvegetation, hist og her dog Skovbryn, og det var interessant at se, 

 hvorledes den nære Klippe varmede Træerne ved sin Udstraaling; særlig 

 fremtrædende var det paa en stor Eg, der stod tæt ind til Klippen: de 

 Grene, der vendte ind mod denne, var udsprungne, gulgrønne; medens de 

 andre, der stod frit ud i Luften, endnu var helt nøgne. 



Efter Frokost kørte vi lidt syd paa til ud for Val le ns g a ard 

 Mose; vi stoppede her for at faa Viola uliginosa at se paa dens 

 eneste danske Findested, og vi fandt den ogsaa i Mængde i fuldt Flor, 

 en prægtig, storblomstret, rødviolet Viol. Den stod i en meget fugtig 

 Eng, næsten udelukkende i et bestemt Niveau, nemlig ved Overgangen fra 

 den meget vaade Gyperacé-Vegetation til Kærets Buskvegetation (Salix 

 cinerea, Alnus glutinosa) ; saa at sige hver Stub . af de mangesteds af- 

 huggede Buske var garneret af den. Selve Engens Vegetation var mest 

 Carex panicea og Goodenoughii, desuden saas Eriophorum og Carex 

 lasiocarpa og dioica, samt Primula farinosa, Pinguicula vulgaris, Valeriana 

 dioica o. fl. Fra denne lille Afstikker vendte vi tilbage til Almindingen 

 og kørte videre øst paa. Pastor Møller viste os et Sted i Skoven, hvor 

 der i Landevejsgrøften stod den interessante Bastard Ajuga pyramidalis 

 X reptans ; paa hele Bornholm er jo A. pyramidalis ret almindelig paa 

 dertil egnet Jordbund, medens A. reptans, vor i det øvrige Land alminde- 

 lige Art, er meget sjælden; Fremkomsten af Bastarden, der ellers ikke er 

 fundet her i Landet, staar maaske i Forbindelse med dette Forhold. 



